Folketing
2014-06-10

Jeg kan sige, at hvis der er nogen, der står sammen i dansk energipolitik, er det Bendt Bendtsen og mig. For det, Bendt Bendtsen, som jeg erindrer det, diskuterede i den sammenhæng, var jo, at Bendt Bendtsen havde ambitioner om en virkelig ambitiøs europæisk energipolitik. Det var det, Bendt Bendtsen gerne ville fremhæve i den sammenhæng. Det er jeg jo fuldstændig enig med Bendt Bendtsen i. Vi skal også på europæisk plan have en ambitiøs energipolitik. Det var også derfor, jeg som svar på det første spørgsmål fra fru Lotte Rod sagde, at det, vi videre skal udvikle, også kommer an på, hvad det er for en europæisk ramme, vi på længere sigt skal se os selv i.